Gagarini karikas

Gagarini karikas (vene keeles Кубок Гагарина, Kubok Gagarina) on auhind, mille pälvib jäähokiliiga KHL-i väljalangemismängude võitja. Karikas on saanud nime Nõukogude Liidu kosmonaudi Juri Gagarini järgi. Karikas sai Gagarini järgi nime tänu sellele, et KHL-i esimese hooaja finaalseeria viimane mäng peeti 12. aprillil, mis on Gagarini kosmoselennu kuupäev. Samuti peetakse Gagarinit Venemaa sümboliks.

Pärast KHL-i tavahooaja lõppu osaleb 16 meeskonda väljalangemisturniiril. Alates hooajast 2009–2010 kohtuvad finaalseerias Idakonverentsi ja Läänekonverentsi meistrid, kes selgitavad omavahel Gagarini karika võitja.

Esimesena võitis Gagarini karika hooajal 2008–2009 Kaasani AK Bars. Kaasani AK Bars on selle karika võitnud ka enim kordi – kokku kolm korda (lisaks hooaegadel 2009–2010 ja 2017–2018). Kokku on Gagarini karika võitnud seitse klubi. Peatreeneritest on enim kordi karika võitnud Zinetula Biljaletdinov, kes on võitnud selle Kaasani AK Barsiga kolmel korral.

Hooajal 2019–2020 jäid koroonapandeemia tõttu KHL-i väljalangemismängud pooleli ja Gagarini karikas välja andmata.

 Meistrid 
Läänekonverentsi meisterIdakonverentsi meister
 Hooaeg  Meister  Teine koht  Tulemus 2008–2009  Kaasani Ak Bars  Jaroslavli Lokomotiv  4–3 2009–2010 Kaasani Ak Bars HK MVD  4–3 2010–2011 Ufa Salavat Julajev HK Atlant  4–1 2011–2012 Moskva Dinamo Omski Avangard  4–3 2012–2013 Moskva Dinamo Tšeljabinski Traktor  4–2 2013–2014 Magnitogorski Metallurg Praha Lev  4–3 2014–2015 Peterburi SKA Kaasani Ak Bars  4–1 2015–2016 Magnitogorski Metallurg Moskva CSKA  4–3 2016–2017 Peterburi SKA Magnitogorski Metallurg  4–1 2017–2018 Kaasani Ak Bars Moskva CSKA  4–1 2018–2019 Moskva CSKA Omski Avangard  4–0 2019–2020 Ei antud välja 2020–2021 Omski Avangard Moskva CSKA  4–2 2021–2022 Moskva CSKA Magnitogorski Metallurg  4–3 2022–2023 Moskva CSKA Kaasani Ak Bars  4–3 2023–2024 Magnitogorski Metallurg Jaroslavli Lokomotiv  4–0 2024–2025 Jaroslavli Lokomotiv Tšeljabinski Traktor  4–1

Kategooria:KHL
Kategooria:Jäähokiauhinnad